น้ำมันดิบปิดลบ 64 เซนต์
สัญญาน้ำมันดิบตลาดนิวยอร์กปิดลบ 64 เซนต์ ที่ 93.00 ดอลลาร์/บาร์เรล  เหตุจีดีพีสหรัฐต่ำกว่าคาด
27 เม.ย. 2556

สัญญาน้ำมันดิบตลาดนิวยอร์กปิดลบ 64 เซนต์ ที่ 93.00 ดอลลาร์/บาร์เรล  เหตุจีดีพีสหรัฐต่ำกว่าคาด
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ปิดลดลง 64 เซนต์ แตะที่ 93.00 ดอลลาร์/บาร์เรล 
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย.ที่ตลาดลอนดอน ปิดปรับลง 25 เซนต์ ที่ 103.16 ดอลลาร์/บาร์เรล
กระทรวงพาณิชย์สหรัฐเปิดเผยว่า ตัวเลขประมาณการครั้งแรกของจีดีพีที่แท้จริงประจำไตรมาส 1/2556 ขยายตัว 2.5% ซึ่งต่ำกว่าที่นักเศรษฐศาสตร์ส่วนใหญ่คาดการณ์ แม้จะดีกว่าไตรมาส 4/2555 ที่ขยายตัวเพียง 0.4%
นอกจากนี้ ตลาดน้ำมันยังมีแรงถ่วงจากรายงานที่ระบุว่า ดัชนีความเชื่อมั่นผู้บริโภคช่วงท้ายเดือนเม.ย.จากรอยเตอร์/มหาวิทยาลัยมิชิแกน ลดลงสู่ระดับต่ำสุดในรอบ 3 เดือนที่ 76.4 หลังจากเพิ่มขึ้นแตะระดับสูงสุดในรอบ 4 เดือนที่ 78.6 ในเดือนมี.ค. ซึ่งบ่งชี้ว่าชาวอเมริกันมีมุมมองลบมากขึ้นเกี่ยวกับแนวโน้มเศรษฐกิจ